stanford-oval/wikipedia huggingface dataset:
Crow’n kieli
Fonologia > Konsonantit

|  |  | Labiaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Nasaali | Nasaali | m | n |  |  |  |
| Klusiili | Norm. | p | b | t | d |  | k | ʔ |
| Klusiili | Asp. | pʰ | tʰ |  | kʰ |  |
| Klusiili | Nas. | bm |  |  |  |  |
| Affrikaatta | Affrikaatta |  |  | t͡ʃ |  |  |
| Frikatiivi | Frikatiivi |  | s | ʃ | x | h |
| Lateraali | Lateraali |  | l ~ r |  |  |  |
| Puolivokaali | Puolivokaali | w |  |  |  |  |
Lähde:
Ferrari F2008

| Ferrari F2008 |
| --- | --- |

Talli:   Ferrari
Kuljettajat:   Kimi Räikkönen  Felipe Massa
Teknisiä tietoja
Renkaat:  B Bridgestone
Polttoaine:  Shell
Runko:  Hiilikuitumonokokki
Moottori:  vapaasti hengittävä Ferrari 056 2,4 l 90° V8
Voimansiirto:  Ferrari 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2008
Kilpailuja:  18
Voittoja:  8
Paalupaikkoja:  8
Nopeimpia kierroksia:  13
Palkintosijoja:  19
MM-pisteitä:  172
Valmistajien maailmanmestaruuksia:  1
Kuljettajien maailmanmestaruuksia:  0
Ferrari F2008 on Formula 1 -auto, jota Ferrari-talli käytti kaudella 2008. Auto julkistettiin 6. tammikuuta 2008 Fioranossa. F2008 on 54. Ferrarin valmistama F1-auto. Autoa kilpailuissa ajoivat hallinnut maailmanmestari Kimi Räikkönen ja Felipe Massa.
Julkisuuteen päästettiin auton esittelyn jälkeen vain tallin itse kuvaamaa materiaalia ja valokuvaajilta oli pääsy kielletty tilaisuuteen. Tällä tavoin Ferrari halusi varmistaa, ettei viimevuotinen tietovuoto toistu.
Testit Ferrari aloitti uudella autollaan heti julkaisupäivän jälkeen, 7. tammikuuta. Fioranon testiradalla autolla ajoi ensimmäisenä Kimi Räikkönen. Tapahtuma oli suljettu medialta. Viimeksi uusi Ferrari on nähty näin aikaisin radalla vuonna 1993.
Uudistukset

Uusi F2008 on sen edeltäjäänsä, F2007:mää, viisi kilogrammaa painavampi sääntömuutosten takia. Auton yhteispainoksi ilmoitetaan nyt 605 kg, joka sisältää myös nesteiden ja kuljettajan painon.
Myös pyörien akseliväliä oli viimevuotiseen autoon verrattuna lyhennetty, jotta se soveltuisi paremmin Monacon kaltaisille hitaille radoille.
Yksi tärkeimmistä uudistuksista on standartoitu elektroniikkajärjestelmä, SECU (Standard Electronic Control Unit). Järjestelmä on pakollinen kaikilla talleilla. Järjestelmän myötä kaikki kuljettajien elektroniset apulaitteet (luistonesto) poistuvat käytöstä.
Aerodynamiikka on myös kokonaan uusittu, mutta se muuttui vielä ennen kauden avauskilpailua.
Teknisiä tietoja

Moottori: Ferrari 056 90° 32 venttiilinen V8, jonka iskutilavuus on 2398 cm3. Moottorin runko ja sylinterinkansi on valmistettu alumiinista ja kampiakseli on teräksestä. Yhteispainoa moottorille kertyy noin 95 kg.
Vaihdelaatikko: seitsemän vaihteinen puoliautomaattinen, jossa on lisäksi peruutusvaihde.
Renkaat: Bridgestone, jotka ovat BBS:n 13-tuumaisilla vanteilla
Jarrut: Brembo, hiilikuidusta valmistetut levyjarrut
Polttoaine: Shell V-Power ULG 64
Öljy: Shell SL-1098
Elektroniikka: McLaren Electronics
Formula 1 -tulokset

Lihavointi tarkoittaa paalupaikkaa ja kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Ferrari | Ferrari V8 | B |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SGP | JPN | CHN | BRA | 172 | 1. |
| 2008 | Ferrari | Ferrari V8 | B |   Kimi Räikkönen | 8 | 1 | 2 | 1 | 3 | 9 | Kesk. | 2 | 4 | 6 | 3 | Kesk. | 18* | 9 | 15* | 3 | 3 | 3 | 172 | 1. |
| 2008 | Ferrari | Ferrari V8 | B |   Felipe Massa | Kesk. | Kesk. | 1 | 2 | 1 | 3 | 5 | 1 | 13 | 3 | 17* | 1 | 1 | 6 | 13 | 7 | 2 | 1 | 172 | 1. |
Aiheesta muualla

Auton viralliset sivut (englanniksi) ja (italiaksi)
Autot, jotka kilpailivat Formula 1 -kaudella 2008
Ferrari F2008
BMW Sauber F1.08
Renault R28
Williams FW30
Red Bull RB4
Toyota TF108
Toro Rosso STR2B
Toro Rosso STR3
Honda RA108
Super Aguri SA08
Force India VJM01
McLaren MP4-23
Charlotta Fougberg

| Charlotta Fougberg |
| --- | --- |

Henkilötiedot
Syntynyt: 19. kesäkuuta 1985 (ikä 39) Lerum, Ruotsi
Kansalaisuus:   Ruotsi
Uran tiedot
Pituus:  165 cm
Paino:  51 kg
Laji:  kestävyysjuoksu
Kilpauran kesto:  2003–
 Tietolaatikko päivitetty 5.3.2019 
| Mitalit> Maa:   Ruotsi.Naisten yleisurheilu.EM-kilpailut  | Mitalit> Maa:   Ruotsi.Naisten yleisurheilu.EM-kilpailut  | Mitalit> Maa:   Ruotsi.Naisten yleisurheilu.EM-kilpailut  | Maa:   Ruotsi> Naisten yleisurheilu. |
| --- | --- | --- | --- |
|  Hopeaa | Zürich 2014 | 3 000 m estejuoksu |  |
Charlotta Fougberg (s. 19. kesäkuuta 1985) on ruotsalainen juoksija. Hän kilpailee estejuoksussa,  keskipitkillä matkoilla ja kestävyysjuoksussa.
Fougberg sai Zürichin EM-kilpailuissa 2014 hopeaa 3 000 metrin estejuoksussa ajalla 9.30,16. Hän karsiutui saman matkan alkuerissä MM-kilpailuissa Moskovassa 2013, Pekingissä 2015 ja Lontoossa 2017 sekä Rio de Janeiron olympialaisissa 2016. Dohan MM-kilpailuissa 2019 hän sijoittui maratonilla 18:nneksi. Berliinin EM-kilpailuissa 2018 hän sijoittui 10 000 metrillä kuudenneksi ja 5 000 metrillä yhdeksänneksi. Sisäratojen EM-kilpailuissa hän sijoittui 3 000 metrillä 11:nneksi 2015 ja 12:nneksi 2017. Maastojuoksun EM-kilpailuissa hän oli kolmastoista 2018 ja neljästoista 2016.
Fougberg on voittanut Ruotsin mestaruuden 3 000 metrin estejuoksussa vuosina 2010–2013, 2015 ja 2018, 1 500 metrillä sisäradoilla 2010, 2013, 2015 ja 2017, 5 000 metrillä ulkoradoilla 2013 ja 2015, 10 000 metrillä 2017, maastojuoksussa 2011, 2016 ja 2018, 10 kilometrin maantiejuoksussa 2019 sekä puolimaratonilla 2020.
Heinäkuussa 2014 Glasgow'n Timanttiliigan osakilpailussa Fougberg juoksi 3 000 metrin estejuoksussa Ruotsin ja Pohjoismaiden uuden ennätysajan 9.23,96. Aika oli tuon kauden Euroopan kärkitulos.
Henkilökohtaiset ennätykset

800 m: 2.08,56 (Tukholma 29.7.2011)
1 500 m: 4.11,89 (Karlstad 16.7.2014)
3 000 m: 8.58,56 (Oslo 22.5.2014)
5 000 m: 15.23,80 (Heusen-Zolder 21.7.2018)
10 000 m: 32.34,47 (Tampere 1.9.2018)
3 000 m esteet: 9.23,96 (Glasgow 12.7.2014)
puolimaraton: 1.10.19 (Gdynia 17.10.2020)
maraton: 2.28.12 (Milano 16.5.2021)
FDGB-Pokal

FDGB-Pokal oli Vapaan Saksan ammattiyhdistysten liiton järjestämä jalkapalloturnaus, joka pidettiin vuosina 1949–1991.
Historia

Turnaukseen osallistuivat automaattisesti DDR-Oberligan ja DDR-Ligan joukkueet, kun taas alemman tason joukkueet joutuivat karsimaan. Ensimmäisellä kerralla turnauksessa oli mukana 193 joukkuetta ja voiton vei BSG Waggonfabrik Dessau.
Turnaus oli suosituimmillaan 1970- ja 1980-luvuilla, jolloin loppuotteluja kävi katsomassa 30 000–55 000 katsojaa. Katsojamäärä kuitenkin romahti, kun turnaus järjestettiin viimeisen kerran. Tällöin loppuottelua seurasi ainoastaan 4 800 katsojaa.
Mestarit

1949 - Waggonbau Dessau
1950 - BSG EHW Thale
1951 - ei pidetty
1952 - SG Volkspolizei Dresden
1953 - ei pidetty
1954 - Vorwärts KVP Berlin
1955 - SC Wismut Karl-Marx-Stadt
1956 - SC Chemie Halle
1957 - SC Lok Leipzig
1958 - SC Einheit Dresden
1959 - Dynamo Berlin
1960 - SC Motor Jena
1961 - ei pidetty
1962 - SC Chemie Halle
1963 - BSG Motor Zwickau
1964 - SC Aufbau Magdeburg
1965 - SC Aufbau Magdeburg
1966 - BSG Chemie Leipzig
1967 - BSG Motor Zwickau
1968 - 1. FC Union Berlin
1969 - 1. FC Magdeburg
1970 - FC Vorwärts Berlin
1971 - Dynamo Dresden
1972 - FC Carl Zeiss Jena
1973 - 1. FC Magdeburg
1974 - FC Carl Zeiss Jena
1975 - BSG Sachsenring Zwickau
1976 - 1. FC Lok Leipzig
1977 - Dynamo Dresden
1978 - 1. FC Magdeburg
1979 - 1. FC Magdeburg
1980 - FC Carl Zeiss Jena
1981 - 1. FC Lok Leipzig
1982 - Dynamo Dresden
1983 - 1. FC Magdeburg
1984 - Dynamo Dresden
1985 - Dynamo Dresden
1986 - 1. FC Lok Leipzig
1987 - 1. FC Lok Leipzig
1988 - Dynamo Berlin
1989 - Dynamo Berlin
1990 - Dynamo Dresden
1991 - FC Hansa Rostock
Aiheesta muualla

Kuvia tai muita tiedostoja aiheesta FDGB-Pokal Wikimedia Commonsissa
Saksan demokraattisen tasavallan jalkapallo
Lajiliitto: Saksan demokraattisen tasavallan jalkapalloliitto

Sarjat: DDR-Oberliga | DDR-Liga | II. DDR-Liga | Bezirksliga

Cup-kilpailut: FDGB-Pokal | DFV-Supercup 

Maajoukkueet: DDR:n maajoukkue (luettelo pelaajista) | Alle 21-vuotiaiden maajoukkue
Dynamo Dresden voitti turnauksen vuonna 1990.
Daniel Evans

Daniel Evans voi tarkoittaa seuraavia henkilöitä:
Daniel J. Evans, yhdysvaltalainen poliitikko
Daniel Evans, showpainija
Daniel Evans, brittiläinen tennispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daniel Evans”, voi hakea sivunnimihaulla, laajalla sivunnimihaulla tai tekstihaulla.
Chesterfield

| Chesterfield Chesterfield |
| --- | --- |

 Chesterfieldin sijainti Englannissa ja Derbyshiressä.
 fiChesterfield 
 53°14′10″N, 1°25′41″W 
Valtio:  Yhdistynyt kuningaskunta
Osa:  Englanti
Hallintoalue:  Itä-Midlands
Kreivikunta:  Derbyshire
Hallinnon tyyppi:  Hallintopiiri
Maantiede
Kokonaispinta-ala:  26,3 km²
Metropolialue:  66 km²
Väestö
Väkiluku (2018):  89 282
Väestötiheys:  3 395 as./km²
Metropolialue:  104 628
Metropolialueen väestötiheys:  1 585 as./km²
 www.chesterfield.gov.uk 
Chesterfield on noin 89 000 asukkaan kaupunki ja 105 000 asukkaan hallintopiiri Derbyshiren kreivikunnassa Englannissa, Rother- ja Hipperjokien yhtymäkohdassa.
Alueella on ollut roomalaisten linnake. Se sai nimensä laidunmaana käytetyn linnakkeen mukaan. Keskiajalta 1500-luvulle asti kaupunki oli merkittävä villantuotannon keskus.
Kaupunkioikeudet Chesterfield sai Juhana Maattomalta vuonna 1204.
Ystävyyskaupungit

Nahavand, Iran
Yangquan, Kiina
Tsumeb, Namibia
Troyes, Ranska
Darmstadt, Saksa
Aiheesta muualla

Kuvia tai muita tiedostoja aiheesta Chesterfield Wikimedia Commonsissa
Daniel Fernández Torres

Daniel Fernández Torres (s. 27. huhtikuuta 1964 Chicago, Illinois) on puertoricolainen roomalaiskatolinen piispa. Hänet vihittiin papiksi Arecibon hiippakuntaan 7. tammikuuta 1995 ja nimitettiin San Juan de Puerto Ricon arkkihiippakunnan vihkipiispaksi sekä Sufeksen titulaaripiispaksi 14. helmikuuta 2007. Piispaksi vihkiminen seurasi 21. huhtikuuta. Pääkonsekraattorina toimi Roberto Octavio González Nieves, jota avustivat Iñaki Mallona Txertudi ja Ulises Aurelio Casiano Vargas.
Fernández Torres sai 24. syyskuuta 2010 nimityksen Arecibon piispaksi.
Computer and Video Games

| Computer and Video Games |
| --- | --- |
Aihealue:  videopelit
Julkaisija:  Future Publishing
ISSN:  ISSN 0261-3697
Perustettu:  1981
Lakkautettu:  2004
Kotimaa:  Iso-Britannia
Kieli:  englanti
Aiheesta muualla
OCLC
Kotisivu
Computer and Video Games (lyhennetty CVG, C&VG tai C+VG) oli brittiläinen Future Publishingin julkaisema videopelilehti, jota julkaistiin vuodesta 1981 vuoteen 2004.
Lehti oli ensimmäisiä videopeleihin keskittyneitä lehtiä. Vuodesta 2004 painetun lehden sijaan lehteä julkaistiin vain verkkosivuna, joka aloitti vuonna 1999.
Lehti perusti Golden Joystick Awards -palkinnot videopeleille.
Lehti oli maailman pitkäaikaisin videopelejä käsittelevä brändi mukaan lukien sen verkkosivun.
Käännös suomeksi
DS 6

| DS 6 |
| --- | --- |

Valmistustiedot
Valmistusmaa:   Kiina
Valmistaja:  DS Automobiles
Konserni:  Groupe PSA
Valmistusvuodet:  2014–
Muut nimet:  DS 6WR
Korimalli:  5-ovinen crossover
Luokka:  J-segmentti
Teknisesti samankaltaisia:   PF2-pohjalevyn mallit  Citroën Berlingo II  Citroën C4  Citroën C4 Picasso I  DS 4  DS 4S  DS 5  DS 5LS  Peugeot 307  Peugeot 308 I  Peugeot 3008 I  Peugeot 408 I  Peugeot 5008 I  Peugeot Partner II  Peugeot RCZ 
Tekniset tiedot
Henkilöluku:  5
Pohjalevy:  PSA PF2
Iskutilavuus:  1,6–1,8 l
Polttoaine:  bensiini
Vetotapa:  etuveto
Vaihteisto:  6-vaihteinen automaatti
Mitat
Pituus:  4 553 mm
Leveys:  1 858 mm
Korkeus:  1 588 mm
DS 6 on DS Automobilesin vuodesta 2014 lähtien Kiinan markkinoille valmistama ylellinen crossover-tyyppinen henkilöauto.
DS 6WR -malli esiteltiin Pekingin autonäyttelyssä 20. huhtikuuta 2014 (Auto China 2014).
Aiheesta muualla

Kuvia tai muita tiedostoja aiheesta DS 6 Wikimedia Commonsissa
Chūbu

Chūbun seudun sijainti Japanissa
Fujivuori on Chūbun seudun tunnetuin maamerkki.
Chūbu (jap. 中部地方, Chūbu-chihō) on Japanin pääsaaren Honshūn keskellä oleva alue. Se koostuu yhdeksästä prefektuurista: Aichi, Fukui, Gifu, Ishikawa, Nagano, Niigata, Shizuoka, Toyama ja Yamanashi.
Chūbu on käsitteenä uusi: se tarkoittaa kirjaimellisesti ”[Honshūn] keskiosaa”, ja sitä käytettiin ensimmäisen kerran maantiedon oppikirjassa 1900-luvun alussa. Se viittasi siten alueeseen, joka jää länsipuolella sijaitsevan Kinkin ja itäpuolella sijaitsevien Kantōn ja Ōshūn eli Tōhokun väliin. Historiallisesti se on jaettu Tyynenmeren rannikon Tōkain, Japaninmeren rannikon Hokurikun ja keskiosan vuoriston Tōsanin seutuihin.
Chūbun alue on vuoristoinen ja sitä hallitsevat Japanin Alpit, mutta niiden reunamille jää useita alankoja, joilla tuotetaan muun muassa riisiä, teetä ja sitrushedelmiä. Alueen kolme merkittävää teollisuuskeskusta ovat Nagoyan ympäristön Chūkyōn metropolialue, Tōkain rannikko Shizuokan ja Hamamatsun kaupunkien ympäristössä ja Hokurikun pohjoisosa Niigatan kaupungin ympäristössä.
Aiheesta muualla

Kuvia tai muita tiedostoja aiheesta Chūbu Wikimedia Commonsissa
FEANI

| European Federation of National Engineering Associations FEANI |
| --- | --- |

Perustettu:  1951
Toimiala:  Ammattiliittojen kv-järjestöt
Kotipaikka:  Bryssel, Belgia
Jäsenmäärä:  yli 3,5 miljoonaa
Puheenjohtaja:  Lars Bytoft, Tanska
Jäsenlehti:  FEANI News
Aiheesta muualla
www.feani.org
Infobox OKVirheellinen NIMI-arvo: 
FEANI (ransk. Fédération Européenne d'Associations Nationales d'Ingénieurs, engl. European Federation of National Engineering Associations, saks. Föderation Europäischer Nationaler Ingenieurverbände) on eurooppalainen kansallisten insinööriyhdistysten liitto. Vuonna 1951 perustetussa, päämajaansa Brysselissä pitävässä liitossa on 30 eri maasta yhteensä yli 3,5 miljoonaa jäsentä.
FEANIn tehtäviä ovat insinöörien ammatti-identiteetin kehittäminen, insinööritutkintojen tunnustamisen helpottaminen ja yleinen insinöörin asemaa, roolia ja vastuuta parantava toiminta. Järjestön keskustoimisto sijaitsee Brysselissä, Belgiassa.
FEANIn jäsenenä on Suomesta Insinöörijärjestöjen kansallinen komitea (KANSKO) (engl. The Finnish National Committee for FEANI), johon ovat järjestäytyneet Tekniikan Akateemisten Liitto TEK, Insinööriliitto, Tekniska Föreningen i Finland ja Driftingenjörsförbundet i Finland.
Euroinsinööri (Eur Ing)

FEANI myöntää hakemuksesta euroinsinöörinimikkeen (engl. European Engineer) pätevyysvaatimukset täyttävälle eurooppalaiselle insinöörille. Suomessa Eur Ing -nimikkeeseen on yksinoikeus Suomen Insinöörijärjestöjen kansallisella komitealla. Eur Ing -nimikettä voivat käyttää ainoastaan henkilöt, joille FEANI on myöntänyt käyttöoikeuden.
Euroinsinööri (Eur Ing) > Tavoite

Euroinsinöörinimikkeen tavoitteena on toimia ammatillisen pätevyyden takeena ja helpottaa liikkuvuutta kansainvälisillä työmarkkinoilla.
Euroinsinööri (Eur Ing) > Vaatimukset

Hakijan tulee olla jonkun FEANIn jäsenjärjestön jäsen
Hakijalla on diplomi-insinööritutkinto tai aikaisintaan vuonna 1970 suoritettu insinööritutkinto
Hakija on käynyt lukiotasoisen yleissivistävän koulutuksen
Hakijalla on oltava työkokemusta insinööritehtävistä vähintään kahden vuoden ajalta siten, että opiskeluaika ja työkokemus ovat yhteensä seitsemän vuotta
Hakijan on hallittava yksi eurooppalainen kieli oman äidinkielen lisäksi
Aiheesta muualla

FEANIn kotisivut (englanniksi)
(Arkistoitu – Internet Archive)
Eugent Bushpepa

| Eugent Bushpepa |
| --- | --- |
 Bushpepa vuonna 2018.
Henkilötiedot
Syntynyt: 2. heinäkuuta 1984 (ikä 40) Rrëshen, Albania
Ammatti:  laulaja, lauluntekijä
Muusikko
Taiteilijanimi:  Gent Bushpepa
Aktiivisena:  2006–
Tyylilajit:  rock
Soittimet:  laulu
Levy-yhtiöt:  Universal Music Group 
  [ Muokkaa Wikidatassa ] [ ohje ]  
Eugent Bushpepa (s. 2. heinäkuuta 1984 Rrëshen, Albania), tunnettu myös nimellä Gent Bushpepa, on albanialainen laulaja ja lauluntekijä. Hän voitti Festivali i Këngësin 56. tuotantokauden kappaleella ”Mall” (suom. Kaipaus), ja edusti näin Albaniaa vuoden 2018 Euroviisuissa.
Elämä ja ura > Lapsuus ja nuoruus

Bushpepa syntyi 2. heinäkuuta 1984 Rrëshenissä, Albaniassa. Pienestä pitäen hän piti laulamisesta ja koulun jälkeen hän jätti Albanian muutamaksi vuodeksi ja muutti Italiaan. Palattuaan Albaniaan vuonna 2006 hän aloitti laulajana työskentelemisen Top Channelin keskusteluohjelmassa.
Elämä ja ura > Musiikkiura

Vuonna 2006 Bushpepa liittyi Top Channeliin laulajana ja on siitä lähtien ollut osa Albanian musiikkinäyttämöä. Hänestä on vähitellen tullut yksi Albanian tunnetuimmista laulajista. TOP SHOW -nimisessä keskusteluohjelmassa Bushpepa on pysyvä laulaja ja hän laulaa suurimmaksi osaksi kappaleiden coverversioita. Kriitikoiden mukaan Bushpepan voimakkaan ja kauniin äänen ansiosta hän on tehnyt lukuisia korkealaatuisia coverversioita. Viikonloppuisin Bushpepa ja hänen bändinsä esiintyvät tunnetuimmissa yökerhoissa. Cover-laulajan uran lisäksi hän työskentelee sooloartistina tarjoten yleisölle musiikkia, jota albaniankielinen yleisö kuvailee hyväksi ja mieleenpainuvaksi. Hänen uransa alkoi vuonna 2007, kun hän julkaisi albaniankielisen rock-kappaleensa nimeltä "Maska e Madheshtise" Top Fest 4 -kilpailun aikana. Samassa kilpailussa Bushpepa osallistui myös Sunrise -nimisen rockbändin kanssa esittäen kappaleen nimeltä "Engjell". Menestyksekkään ensiesiintymisen jälkeen hän osallistui myös muihin kilpailuihin ja työskenteli uuden musiikin parissa. Bushpepa on tehnyt yhteistyötä lukuisien albanialaisten artistien kuten Rovena Dilon, Andosin ja Gledi Mikerezin kanssa.
Vuonna 2009 oli joitakin huhuja, että Bushpepa olisi italialaisen Seven Gates -nimisen metalbändin uuden kappaleen "Betrayerin" laulaja. Kumpikaan ei kuitenkaan vahvistanut tätä huhua. Maaliskuussa 2007 Bushpepa ja hänen bändinsä oli Deep Purple -nimisen rockbändin tukibändi heidän Rapture of the Deep -kiertueen Albanian konsertin aikana.
1. kesäkuuta 2011 Bushpepan kansainvälinen ura voimistui kun häntä pyydettiin olemaan Duff McKaganin tukibändi McKaganin Loaded-kiertueen Tirana-konsertin aikana. 18. elokuuta 2013 Korçën perinteisen olutfestivaalin aikana Bushpepa esiintyi Guns N’ Rosesin kitaristin Ron Thalin kanssa. Bushpepan kansainvälisen uran kohokohta tähän mennessä oli vuonna 2014 kun hän liittyi Darkology -nimisen bändin laulajaksi. Bändi tuki Overkillia heidän Kill Fest 2014 Euroopan kiertueen aikana.
Bushpepa edusti Albaniaa kappaleella "Mall" vuoden 2018 Eurovision laulukilpailussa Lissabonissa, Portugalissa
Diskografia

Bushpepa ei ole tähän mennessä tehnyt yhtään albumia ja on vain julkaissut pelkkiä singlejä. Hän on monta kertaa maininnut työskentelevänsä albumin parissa.
| Vuosi | Tapahtumapaikka | Kappale | Featuring |
| --- | --- | --- | --- |
| 2007 | Top Fest 4 | Maska e Madheshtise |  |
| 2007 | Top Fest 4 | Engjell | Feat. Sunrise |
| 2008 | Top Fest 5 | Enderr Reale | Feat. Gledi Merkezi |
| 2008 | Festafiali 47 RTSH | S'jam balade | Feat. Rovena Dilo |
| 2009 | Top Fest 6 | Stine Dreqi |  |
| 2011 | Top Fest 8 | Rebel pa Hije |  |
| 2012 | Top Fest 9 | Udhetari |  |
| 2013 | Top Fest 10 | Viktime |  |
| 2013 | Singlen julkaisu | Adrenalina/Addiction | Feat. Andos |
| 2014 | Summer Fest Prishtina | Ishull i Mallkuar |  |
| 2015 | Top Fest 12 | Prane Finishit |  |
| 2017 | Festivali i Këngës 56 | Mall |  |
Palkinnot

2008: Best Male Top Fest 5. Enderr Reale ft. Gledis (Gledi Merkezi)
2009: Vodafone Club Top Fest 6. Stine Dreqi
2011: Best Male Top Fest 8. Rebel pa Hije Cmimi
2015: Cmimi Honorifik #TopFestiFundit Top Fest 12. Prane Finishit
Käännös suomeksi
Fame (vuoden 2009 elokuva)

| Fame |
| --- | --- |

Ohjaaja:  Kevin Tancharoen
Käsikirjoittaja:  Allison Burnett
Tuottaja:  Mark Isham
Säveltäjä:  James Newton Howard
Kuvaaja:  Scott Kevan
Leikkaaja:  Myron I. Kerstein
Pääosat:   Naturi Naughton  Collins Pennie  Kay Panabaker  Asher Book  Kherington Payne  Walter Perez 
Valmistustiedot
Valmistusmaa:  Yhdysvallat
Tuotantoyhtiö:   Lakeshore Entertainment  United Artists 
Levittäjä:  Lucky Red Distribuzione Fórum Hungary Netflix
Ensi-ilta:  Suomi 16. lokakuuta 2009
Kesto:  107 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Fame on yhdysvaltalainen syksyllä 2009 ensi-iltansa saanut elokuvamusikaali, joka on uusi versio Alan Parkerin samannimisestä elokuvasta vuodelta 1980. Elokuvan on ohjannut Kevin Tancharoen.
Rooleissa

| 0 | 1 | 2 |
| --- | --- | --- |
|  Naturi Naughton  | … |  Denise Dupree   |
|  Collins Pennie  | … |  Malik Washburn   |
|  Kay Panabaker  | … |  Jenny Garrison   |
|  Asher Book  | … |  Marco Ramone   |
|  Kherington Payne  | … |  Alice Ellerton   |
|  Walter Perez  | … |  Victor Taveras   |
|  Anna Maria Perez de Taglé  | … |  Joy Moy   |
|  Paul Iacono  | … |  Neil Baczynsky   |
|  Kristy Flores  | … |  Rosie Martinez   |
|  Paul McGill  | … |  Kevin Barrett   |
| 0 | 1 | 2 |
| --- | --- | --- |
|  Debbie Allen  | … |  Rehtori Angela Simms   |
|  Charles S. Dutton  | … |  Alvin Dowd   |
|  Megan Mullally  | … |  Fran Rowan   |
|  Kelsey Grammer  | … |  Joel Cranston   |
|  Bebe Neuwirth  | … |  Lynn Kraft   |
Vastaanotto

Helsingin Sanomien Nyt-liitteessä viisi kriitikkoa antoi elokuvalle asteikolla 1–5 pistekeskiarvon 2,2.
Nyt-liitteen Pertti Avolan mukaan uusinta-Fame on paitsi naiivi, myös ”kamalan tylsä”. Perusteeksi päivityksen valmistamiseen hän arvioi High School Musical -esitysten suosiota. Lapsellisesti ja ikävystyttävästi etenevän Famen ainoa valopilkku on Avolan mukaan nuori Naturi Naughton, etenkin tämän tulkinta kappaleesta ”Out Here on My Own”.
Turun Sanomien Päivi Valotien mielestä Fame kärsii latteasta rytmityksestä ja käy tasapaksusti läpi neljä taidelukion vuotta valintakokeesta alkaen. Päähenkilöt ovat tyyppeinä kovin tasapäisiä lukuisista nuoriso- ja kouluelokuvista tuttuine kaavamaisine ongelmineen. Hyvänä puolena Valotie mainitsee elokuvan antavan realistisen kuvan taidealan opinnoista kovana työntekona ja harjoitteluna.
Aiheesta muualla

Fame Internet Movie Databasessa (englanniksi)
Daniel Fernando Sturla Berhouet

Daniel Fernando Sturla Berhouet (s. 4. heinäkuuta 1959 Montevideo) on Uruguayssa uransa luonut roomalaiskatolinen arkkipiispa.
Hän liittyi salesiaaneihin vuonna 1987.
Sturla Berhouet sai 11. helmikuuta 2014 nimityksen Montevideon arkkipiispaksi.
Teokset

1916-1917: Separación de la Iglesia y el Estado en el Uruguay, Instituto Teológico del Uruguay Mariano Soler, Libro Anual, 1993 (espanjaksi)
¿Santa o de Turismo? Calendario y secularización en el Uruguay, Instituto Superior Salesiano, colección Proyecto Educativo, 2010 (espanjaksi)
Conduelo Píriz

Uruguayn joukkue Copa Américassa 1929. Píriz eturivin vasemmaisin.
Conduelo Píriz (9. lokakuuta 1904 Montevideo, Uruguay – 25. joulukuuta 1976) oli uruguaylainen jalkapalloilija, pelipaikaltaan keskikenttäpelaaja. Hän voitti Uruguayn maajoukkueen kanssa maailmanmestaruuden 1930.
Píriz edusti koko ammattilaisuransa Nacionalia vuodet 1929–1931.